**Contract de Voluntariat**

Seria \_\_\_\_\_\_ Nr.\_\_\_\_\_\_\_\_\_\_\_ din data de 10.09.2020

Între Asociația “FACEM”, cu sediul în Tîrgu-Mureș, județul Mureș, Strada Koos Ferencz, Nr.2, Ap.24, cod de înregistrare fiscal: 39804787, reprezentată de către Grigoraș Horia-Șerban în calitate de Președinte al asociației, denumită în continuare, în calitate de **BENEFICIAR**.

și

{{ first\_name }} {{ last\_name }} domiciliat(ă) în {{ domiciliu }}, {{ adress }}, C.N.P {{ cnp\_id }}, legitimat cu BL/CI seria {{ seria\_id }} nr. {{ nr\_serie\_id }}, eliberat de {{ emitere\_id }}, la data de {{ id\_date }}, numit în continuare **VOLUNTAR**.

s-a încheiat prezentul contract în conformitate cu Legea voluntariatului nr. 78/2014.

**Art.1. OBIECTUL CONTRACTULUI**

-Obiectul prezentului contract îl constituie derularea de către Voluntar a activităților menționate în fișa voluntarului, atașată prezentului contract, în cadrul asociației FACEM, fără a obține o contraprestație materială.

-În executarea contractului de voluntariat, voluntarul se subordonează coordonatorului de voluntari al Organizației gazdă, conform Art. 16 din Legea 78/2014 privind reglementarea activităţii de voluntariat din România.

**Art. 2. DURATA CONTRACTULUI.**

-Prezentul contract se încheie pe o perioada: determinată: 10 septembrie 2020 – 14 septembrie 2020

-Prelungirea contractului după perioada determinate se va face prin act adițional.

**Art. 3. DREPTURILE PĂRȚILOR**

Organizația gazdă dispune de următoarele drepturi:

-Dreptul de a stabili organizarea şi funcţionarea activităţii de voluntariat;

-Dreptul de a iniţia conţinutul fişei de voluntariat, pe care o adaptează la solicitarea şi pregătirea voluntarului, precum şi la tipul de activităţi de voluntariat desfăşurate de către organizaţia gazdă;

-Dreptul de a exercita controlul asupra modului de implementare a fişei de voluntariat prin coordonatorul de voluntari;

-Dreptul de a constata abaterile voluntarului, raportate la clauzele stabilite în contractul de voluntariat, fişa de voluntariat şi/sau în fişa de protecţie a voluntarului.

-De a exclude voluntarul din programele și proiectele în care desfășoară activități de voluntariat, dacă acesta nu respectă prevederile prezentului contract;

-De a deține toate drepturile asupra materialelor, rapoartelor, informațiilor, documentației și a altor materiale scrise, create, colectate sau/și produse de voluntar în perioada desfășurării activităților care fac obiectul prezentului contract de voluntariat;

-De a verifica și a superviza activitatea voluntarului;

-De a cere voluntarului rapoarte de activitate;

-De a cere informații și recomandări despre voluntar, altor persoane.

Voluntarul dispune de următoarele drepturi:

-Dreptul de a desfăşura activitatea de voluntariat în concordanţă cu capacitatea şi disponibilitatea acestuia;

-Dreptul de a solicita organizaţiei gazdă eliberarea certificatului de voluntariat însoţit de raportul de activitate; -Dreptul la confidenţialitate şi protecţia datelor personale;

-Dreptul la timp liber corespunzător cu activitatea de voluntariat.

-Dreptul de a fi respectat ca şi persoană şi tratat ca şi coleg cu drepturi egale atât de conducerea organizaţiei și de angajaţi;

-Dreptul de a participa activ la elaborarea şi derularea programelor în considerarea cărora a încheiat contractul;

-Dreptul la un loc unde să îşi desfăşoare activitatea şi accesul la echipamentul şi consumabilele necesare derulării activităţii;

-Dreptul de a beneficia de îndrumare şi orientare din partea coordonatorului de proiect/tabără

-de a desfășura activități în concordanță cu pregatirea sa profesionala;

-de a i se asigura de către beneficiarul voluntariatului, protectia muncii, în funcție de natura și de caracteristicile activității pe care o desfășoară;

-de a beneficia de titluri onorifice, decorații, premii, în condițiile legii;

**Art. 4. OBLIGAȚIILE PĂRȚILOR**

Organizația gazdă se oblige:

-Să asigure desfăşurarea activităţilor sub conducerea unui coordonator de voluntari, cu respectarea condiţiilor legale privind securitatea şi sănătatea în muncă, în funcţie de natura şi de caracteristicile activităţii respective;

-Să-l trateze pe voluntar ca și coleg cu drepturi egale;

-Să asigure voluntarului un loc unde să-și desfășoare activitatea și accesul la echipamentul și consumabilele necesare derularii activității;

-Să asigure condiții legale de protecție a muncii în funcție de natura și caracteristicile activităților desfășurate de voluntar;

-Să elibereze voluntarului adeverință care atestă calitatea de voluntar și raportul său de activitate.

Voluntarul se obligă

-Să presteze o activitate de interes public, fără remuneraţie;

-Să aibă o conduită complementară cu obiectivele generale ale voluntariatului – îmbunătăţirea calităţii vieţii şi reducerea sărăciei, dezvoltare sustenabilă, sănătate, prevenirea şi gestionarea efectelor dezastrelor, incluziunea socială şi totodată lupta împotriva excluderii sociale şi discriminarea;

-Să îndeplinească sarcinile prevăzute în fişa de voluntariat, precum şi respectarea instrucţiunilor stipulate în fişa de protecţie a voluntarului;

-Să păstreze confidenţialitatea informaţiilor la care are acces în cadrul activităţii de voluntariat, pe perioada desfăşurării contractului de voluntariat şi pe o perioada de 2 ani după încetarea acestuia;

-Să anunţe cu minim 24 de ore înainte indisponibilitatea temporară de a presta activitatea de voluntariat în care este implicat.

-Să îndeplinească la timp sarcinile primite din partea organizatorilor proiectului/programului

-Să participe la cursurile de instruire oferite de către organizatori dacă acestea sunt necesare pentru buna îndeplinire a sarcinilor;

-Să ocrotească bunurile pe care le foloseşte în cadrul activităţilor de voluntariat;

-Să respecte regulile şi normele de comportament ale organizaţiei gazdă primite în scris de la organizatori înainte de începerea activității

-Să nu comunice sau să răspândească în public afirmaţii defăimătoare la adresa organizaţiei și/sau a activităţii acesteia.

-Sa anunțe din timp orice schimbare survenita în derularea programului (inclusiv intarzieri, absente, etc.);

-Să prezinte supervizorului sau rapoartele de activitate în cazul în care sunt necesare activității desfășurate ;

-Să cunoască misiunea și activitățile beneficiarului voluntariatului;

-Sa ocroteasca bunurile pe care le folosește în cadrul activității de voluntariat;

-Să aibă un comportament adecvat;

-Să cunoască și sa respecte procedurile, politicile și regulamentele interne ale beneficiarului voluntariatului.

-Voluntarul își asumă întreaga responsabilitate pentru comportamentul și acțiunile desfășurate în timpul activității de voluntariat. De asemenea, acesta acceptă să-și asume responsabilitatea pentru orice prejudiciu adus organizatorilor ca urmare a unui comportament inadecvat.

-Voluntarul este obligat să respecte prevederile de siguranță și de protecție la locul desfășurării activității de voluntariat pentru a putea preveni punerea în pericol a propriei sănătăți și siguranțe, precum și cea a celorlalți voluntari, angajați sau altor oameni. Voluntarul trebuie să informeze superiorii în cazul sesizarii unui potențial factor de risc care i-ar putea influența siguranța și sănătatea la locul evenimentului.

-Voluntarului nu îi este permis sa dea declarații pentru presă (scrisă, audio-vizuala, electronica, etc) fara aprobarea in prealabil a coordonatoruluii de echipa sau a superiorului sau in legatura cu activitatea sa de voluntar.

-Este interzisa cu desavarsire folosirea violentei, verbale sau fizice și aducerea de injurii altor voluntari, participanti sau spectatori pe motive de discriminare rasială, de sex, de etnie, de apartenenta politica, religioasa sau orientare sexuala.

-Consumul de alcool sau substanțe halucinogene, etnobotanice sau a altor droguri este strict interzis pe parcursul programului de lucru. Orice abatere de la aceasta regula poate fi sancționată în funcție de gravitatea actului cu pierderea dreptului de a face voluntariat, sesizarea organelor de poliție, etc.

-Organizatorul își aloca dreptul de a repartiza candidații pe oricare dintre echipele de care are nevoie organizatorul. De asemenea, organizatorul își asumă dreptul de a face modificări în orice moment cu privire la componența echipelor stabilite în prealabil.

-Organizatorul nu pun la dispoziția voluntarilor mijloace monetare sau în natura de a ajunge la sau de la locul desfășurării evenimentului.

**Art. 5. NEGOCIEREA/MODIFICAREA CONTRACTULUI**

-Modificarea sau completarea prezentului contract poate fi făcută prin acordul părților, prin act adițional.

-Dacă pe parcursul executării contractului de voluntariat intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat, iar dacă situaţia face imposibilă executarea contractului, acesta încetează de plin drept.

-Negocierea sau renegocierea contractului de voluntariat se va face la cererea scrisă a uneia dintre părţi, formulată în termen de 3 zile de la data la care a intervenit situaţia descrisă mai sus, în condiţiile stabilite prin prezentul contract de voluntariat.

-La negocierea clauzelor şi la încheierea contractelor de voluntariat părţile sunt egale şi libere.

**Art. 6. ÎNCETAREA CONTRACTULUI**

-La expirarea termenului pentru care este încheiat

-Prin acordul părților

-Denunţarea unilaterală a contractului de voluntariat poate să aibă loc din iniţiativa voluntarului sau a organizaţiei, cu un preaviz de 15 zile. Organizaţia poate să denunțe unilateral acest contract de voluntariat imediat ce voluntarul a încălcat prevederile contractului de voluntariat sau orice alte restricţii legale în timpul îndeplinirii sarcinilor, inclusiv (însă nu numai) în caz de necinste, incompetenţă, condamnare pentru infractiune. Contractul de voluntariat poate înceta şi prin acordul părţilor, care consimt să nu continue raporturile stabilite anterior.

**Art. 7. CLAUZE FINALE**

-Prezentul contract este însoţit de fişa de voluntariat şi fişa de protecţie a Voluntarului.

-Răspunderea pentru neexecutarea sau executarea necorespunzătoare a contractului de voluntariat este supusă prevederilor Legii nr. 287/2009 privind Codul civil, republicată, cu modificările ulterioare.

Încheiat astăzi, 10.09.2020, în doua exemplare, câte unul pentru fiecare parte, și intră în vigoare la data semnării de către ambele părți.

**Organizația Gazdă Voluntar**

**Asociația “FACEM”**

**Grigoraș Horia-Șerban**

**FIŞA VOLUNTARULUI**

**Denumirea postului: Voluntar Asociația “FACEM”**

**Programul de voluntariat: Asociația “FACEM”**

**Titular post: {{ first\_name }} {{ last\_name }}**

**(nume și prenume voluntar)**

**DESCRIEREA POSTULUI:**

Scopul:

FACEM este un proiect de voluntariat care se desfășoară în cadrul evenimente din zona Transilvaniei.

Responsabilități *(se vor enumera în funcție de numărul total de sarcini presupus de post)*

1. Sampling materiale informative FACEM.
2. Distribuirea postărilor FACEM pe grupurile la care aceştia au acces sau pe diferite reţele de socializare.
3. Dezvoltarea proiectelor FACEM.
4. Customer care la locaţia evenimentelor
5. Organizarea proiectelor FACEM
6. Montarea Logisticii necesare desfășurării evenimentelor.
7. Oferirea sprijinului pentru participanții evenimentelor.
8. Demontare logisticii prezente la evenimente.

|  |  |  |
| --- | --- | --- |
| **RELAŢII DE MUNCĂ:** | |  |
|  |  |  |
| Se subordonează direct: | | Board-ului Organizatiei, Coordonatorului de voluntari |
| Este în relaţii directe cu: | | Account Managerii, alți reprezentanți ai organizatorilor |

**CONDIŢII de desfășurare a activității de voluntariat:**

1. Perioada: 10 septembrie 2020 – 14 septembrie 2020
2. Programul/orarul: 8h/zi intervalul: 10 septembrie 2020 – 14 septembrie 2020
3. Locul de desfăşurare:
   1. Transilvania

d. Resurse disponibile: laptop, imprimanta, birotica, mese, scaune, WI-FI, tablete, alte logistice.

|  |  |  |  |
| --- | --- | --- | --- |
| **SPECIFICAREA POSTULUI:** | |  |  |
|  |  |  |  |
| Cunoştinţe şi abilităţi necesare: | |  | Cunoştinţe şi abilităţi dezirabile: |
| 1. abilități de comunicare dezvoltate | | 1. | Capacitate de concentrare sporită |
| 2. abilitati practice | | 2. | Dedicare |
|  |  | 3. | Asimilarea valorilor şi principiilor FACEM |

Data: 10.09.2020

**Semnătura Organizație Gazdă**

**Semnătura voluntar**

**Asociația “FACEM”**

**Grigoraș Horia-Șerban**

**Declaraţie de proprie răspundere**

Această Declaraţie este semnată astăzi, 10.09.2020 de către {{ first\_name }} {{ last\_name }} cu domiciliul în

{{ domiciliu }}, fiul/fiica lui {{ parents }}, născut(ă) la data de {{ birth\_date }} în {{ birth\_place }}, CNP {{ cnp\_id }} - („Voluntarul”), în favoarea Asociației “Facem” şi proiectele sale.

Eu, voluntarul (nume şi prenume) {{ first\_name }} {{ last\_name }} , doresc să lucrez ca voluntar pentru **Asociația „Facem”** şi să mă angajez în activităţile ce ţin de natura activităţii de voluntariat („Activităţile”). Înţeleg că activităţile s-ar putea să includă, fără a se limita la, sampling materiale informative ale Asociației “Facem” , amenajarea spațiului în timpul proiectelor, customer care pentru companiile prezente la eveniment, muncă în birourile organizației gazdă.

Consimt în mod liber, voluntar şi fără a fi constrâns, să semnez această Declaraţie în următoarele condiţii:

1. **Renunţare**. Voluntarul declară că renunţă la orice pretenţie împotriva **Asociației „Facem”** şi succesorilor acestuia în legăturăcu orice dispută, controversă sau pretenţie, materială sau nu, care ar putea rezulta din sau în legătură cu Activităţile efectuate. Voluntarul înţelege şi recunoaşte că această Declaraţie scuteşte **voluntarul** de orice pretenţie pe care o poate avea faţă de **Asociația** **„ Facem”** cu privire la orice vătămări corporale, personale, boală, moarte sau daune aduse proprietăţii care pot sa apară înurma Activităţilor efectuate. Voluntarul înţelege şi este de acord că **Asociația „Facem”** nu îşi asumă nici o responsabilitate sau obligaţie de a asigura asistenţă financiară sau alt tip de asistenţă Voluntarului, incluzând, dar fără a se limita la, asigurare medicală, de sănătate sau invaliditate, suportarea cheltuielilor de spitalizare sau recuperare, în caz de rănire sau boală.
2. **Tratamentul medical.** Voluntarul, prin prezenta, eliberează **Asociația „Facem”** de la orice revendicare de orice fel care aparesau ar putea să apară în viitor din cauza acordării primului ajutor, tratament sau serviciu medical în legătură cu activităţile efectuate de Voluntar cu **Asociația „Facem”** sau în legătură cu decizia oricărui reprezentant sau agent al **Asociația „Facem”** de exercitare a puterii de a consimte cu privire la tratamentul medical sau dentar în măsura în care această putere poate fi acordată şi autorizată.
3. **Asumarea riscului:** Voluntarul înţelege că Activităţile pot să includă sarcini ce pot fi periculoase, luând în calcul vârsta, experienţa şicunoştinţele în domeniu.

Voluntarul, prin aceasta, îşi asumă în mod expres şi irevocabil riscul de rănire sau vătămare în cadrul activităţilor efectuate şi eliberează **Asociația „Facem”** de orice răspundere în caz de vătămare corporală, boală, deces sau distrugere a proprietăţii cauzate deefectuarea activităţilor.

1. **Asigurare**. Voluntarul înţelege, cu excepţia cazului în care s-a convenit altfel în scris de către **Asociația „Facem”**, că **Asociația „Facem”** nu suportă asigurarea de sănătate, medicală sau de invaliditate pentru nici un Voluntar.

Este recomandabil ca fiecare Voluntar să aibă propria asigurare medicală sau de sănătate.

1. **Acord cu privire la folosirea imaginii.** Prin aceasta**,** Voluntarul este de acord ca **Organizatorul** să folosească materiale foto, video şi/sauaudio realizate de către Organizator pe parcursul activităţilor efectuate de Voluntar în cadrul proiectelor. Prin prezenta, **Asociația „Facem”** declară şi garantează că aceste materiale foto, video şi/sau audio vor fi folosite doar în scopul realizării activităţii **Asociației „Facem”** şi nu vor fi comercializate sau transferate unor terţe părţi fără acordul expres, exprimat în scris al Voluntarului.

De asemenea, **Asociația „Facem”** declară şi garantează că va utiliza materiale foto, video sau audio cu respectarea legislaţiei în vigoare.

1. **Altele.** Voluntarul este de acord, în mod expres, că această Declaraţie va fi guvernată de şi va fi interpretată în conformitate cu legislaţiaromânească. Voluntarul este de acord ca în cazul în care una din clauzele sau prevederile acestei Declaraţii va fi considerată invalidă de instanţa competentă, nevalabilitatea clauzei sau prevederii respective nu va afecta celelalte prevederi ale Declaraţii, acestea continuând a fi aplicabile.

***Voluntarul a semnat această Declaraţie în ziua şi anul scrise mai jos.***

**Voluntar**:

Nume: *(scrieţi cu litere de tipar)* {{ full\_name\_caps }}

Semnătura\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: 10.09.2020

**Martor**:

Nume: *(scrieţi cu litere de tipar)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: 10.09.2020

***Anexa la Contractul de voluntariat***

**ACORD**

**PRIVIND DREPTUL LA IMAGINE ȘI**

**PROCESAREA DATELOR CU CARACTER PERSONAL**

Prezentul acord („**Acordul**”) a fost încheiat astăzi 10.09.2020, între:

**{{ first\_name }} {{ last\_name }},** denumit in continuare „**Voluntar”** si

**Asociația “Facem”,** cu sediul în Tîrgu-Mureș, județul Mureș, Strada Koos Ferencz, Nr. 2, ap. 24, înregistrată în Registrul Asociațiilor și Fundațiilor sub nr. 26667/A/2018, cod fiscal 39804787, reprezentată legal prin Grigoraș Horia-Șerban, denumită în continuare **„Asociația”,**

denumite în continuare, în mod individual, „**Parte”** şi colectiv „**Părţi”,**

**INTRUCAT**

1. La data de 10.09.2020 Părțile au încheiat contractul de voluntariat seria \_\_\_\_ nr. \_\_\_\_\_\_\_\_\_\_ avand ca obiect prestarea de activități de către Voluntar în legătură cu organizarea și desfășurarea proiectelor **Asociației “Facem”** („**Asociația“)**
2. La data de 25 mai 2018 a intrat în vigoare Regulamentul nr. 679 din 27 aprilie 2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulatie a acestor date și de abrogare a Directivei 95/46/CE („**GDPR**”);
3. Asociația prelucrează „date cu caracter personal” (astfel cum sunt definite în GDPR) ale Voluntarului în scopul semnarii și executarii Contractului precum și în conformitate cu prezentul Acord;
4. Asociația intenționează să realizeze materiale de promovare și marketing privind proiectele și evenimentele pe care le organizează (concerte, festivaluri, etc.), inclusiv a Evenimentului precum și de prezentare a participanților la acestea, a echipelor de lucru și a persoanelor implicate în desfășurarea acestora;
5. Materialele mai sus menționate cuprind, dar nu se limitează la, creații video, audio, audiovideo, fotografice, sau exprimate printr-un procedeu analog fotografiei și pot fi realizate înainte sau după data semnării acestui Acord („**Materiale de Promovare**”);
6. Dl./Dna. {{ first\_name }} {{ last\_name }} a încheiat Contractul cu Asociatia și a fost de acord ca vocea și imaginea sa (inclusiv portretul) să fie utilizate în cuprinsul Materialelor de Promovare realizate de către și/sau pentru Asociație pe o perioada nelimitată de timp;

Părțile au decis încheierea prezentului Acord în următoarele condiții:

**Art. 1.** Voluntarul este de acord ca Asociatia:

1. Să realizeze, direct sau indirect, Materiale de Promovare care pot conține imaginea (inclusiv portretul sau) respectiv vocea sa și este de acord ca acestea sa fie incluse în sau, după caz, asociate cu Materialele de Promovare;
2. Să utilizeze imaginea (inclusiv portretul sau) respectiv vocea sa, astfel cum acestea sunt incluse în conținutul video, audio, audio-video și/sau fotografic al Materialelor de Promovare, în vederea desfășurării de activități de marketing, publicitate și prezentare ale Asociației (inclusiv, dar fără a se limita la, realizarea materiale video, interviuri, postări pe website-uri, prezentarea lor în cadrul Asociatiei, facebook, youtube, instagram, orice alt canal de social media, în comunicate de presă, publicații online, evenimente organizate de către Asociație sau la care participa angajați și/sau reprezentanți ai Asociației, etc.), în conformitate cu prevederile legale aplicabile;
3. Să adapteze, conform propriilor necesități, în scop de prezentare, marketing și/sau promovare, în tot și/sau în parte, respectiv sa modifice/anagrameze/recompuna (stilizat sau în orice alt mod)/completeze Materialele de Promovare, vocea și/sau imaginea (inclusiv portretul) Voluntarului;
4. Sa includa Materialele de Promovare, vocea și/sau imaginea (inclusiv portretul) Voluntarului în orice alt context, imagine, corespondent grafic sau desen, împrejurări care au legătură cu activitatea de promovare, prezentare și marketing a evenimentelor și proiectelor desfășurate de Asociație;
5. Sa reproduca și să utilizeze în scopuri de prezentare, promovare, marketing și publicitate desfășurate în cadrul sau în legătură cu activitatea Asociației, în tot sau în parte, în forma inițială, modificata, transformată ori completata, orice Materiale de Promovare care se referă la Asociație (inclusiv orice imagini, înregistrări video, audio și/sau audio-video, fotografii, reprezentandu-l pe acesta în mod individual sau alături de alte persoane).
6. Să transfere către organizatorii evenimentelor la care participa și Asociația și către sponsorii acestor evenimente Materiale de Promovare pentru a fi utilizate de aceștia conform obiectului lor de activitate.

**Art. 2.** Voluntarul este de acord ca Asociatia sa republice Materialele de Promovare în orice medii de comunicare care îi sunt accesibile pe o perioada nelimitata de timp și declară că nu are și nu va avea nicio pretentie financiara sau de alta natura din partea Asociației în legătură cu aceste imagini, fotografii (și procedee analoage) și/sau înregistrări video, audio și/sau audio-video.

**Art. 3.** Voluntarul este de acord ca datele sale cu caracter personal, și anume, nume prenume și datele de identificare, email, număr de telefon, adresa de domiciliu, imaginea și vocea acestuia („**Datele Voluntarului**”) sa fie procesate de către Asociație potrivit acestui Acord și cu respectarea prevederilor legale aplicabile (inclusiv a Regulamentului General privindProtectia Datelor nr. 679/2016 – „GDPR”) în legătură cu și pentru îndeplinirea următoarelor scopuri:

(i) încheierea și executarea contractului de voluntariat în scopul recrutarii, încheierii și executării contractului de voluntariat, al gestionării, planificării și organizării activității Voluntarului, al incetarii raporturilor de colaborare, precum și pentru îndeplinirea obligațiilor legale aplicabile în domeniul activității de voluntariat și urmarirea unui interes legitim de către Asociație (precum asigurarea pazei și protecției bunurilor și spațiilor aflate în proprietatea sau în folosința Asociației prin sisteme de monitorizare video, respectarea obligațiilor de confidențialitate, etc.), sau constatarea, exercitarea sau apărarea unui drept al Asociației în fața instanțelor de judecată competente. Aceste operațiuni presupun efectuarea unor operațiuni precum:

* întocmire raport de activitate, dacă este cazul;
* întocmire fișa postului, anexa la contractul de voluntariat (dacă este cazul);
* întocmire certificat de voluntariat;
* încheierea contractului de voluntariat;
* completarea registrului de evidenta a voluntarilor ținut de Asociere;
* activități specifice de Medicina Muncii;
* intocmire fisa de protectie a voluntarului cu activități specifice sănătății și securității în muncă și instruire în domeniul sănătății și securității în muncă (dacă este cazul);
* gestiune economico-financiară;
* instruire interna;
* îndeplinirea obligațiilor legale din acest domeniu, pe toata durata prevăzută de legislația aplicabilă relațiilor de voluntariat;

În acest scop Asociația va prelucra următoarele date cu caracter personal: nume prenume și datele de identificare astfel cum acestea sunt menționate în Cartea de Identitate**,** email, număr de telefon, adresa de domiciliu. În acest caz temeiul procesării datelor cu caracter personal il reprezinta îndeplinirea contractului (in sens larg) (inclusiv executarea contractului, etc.) și a obligațiilor legale, precum cele stabilite de legislația aplicabilă în domeniul activității de voluntariat (de exemplu Legea nr. 78 din 24 iunie 2014 privind reglementarea activității de voluntariat în România, actualizată) sau alte acte normative în vigoare.

(ii) în legătură cu realizarea Materialele de Promovare prevăzute în Acord, in următoarele scopuri:

- în scopurile prevăzute la art. 1 de mai sus;

- în scop de arhivare (conform prevederilor legale);

- pentru asigurarea măsurilor de securitate a datelor cu caracter personal (obligație legală);

- pentru apărarea drepturilor Asociației în cadrul și în legătură cu eventuale litigii (interes legitim).

În acest scop, Asociația va prelucra următoarele date cu caracter personal: nume, prenume, imaginea și vocea Voluntarului. În acest caz temeiul procesării datelor cu caracter personal il reprezinta consimtamantul Voluntarului dat conform prezentului Acord.

**Art. 4.** Datele Voluntarului pot fi dezvaluite următoarelor categorii de destinatari: autoritati publice (ANAF etc.) sau alte entități care prestează servicii publice (dacă este necesar potrivit legii); imputerniciti care prestează servicii și prelucrează date pe seama Asociației (cum ar fi persoane fizice sau juridice care prestează servicii de producție, fotografice, agenții de marketing și/sau alte servicii necesare realizarii si utilizarii Materialelor de Promovare sau instanțe de judecată sau arbitrale, executori judecătorești precum și autorități competente sa cerceteze savarsirea de fapte penale, la solicitarea acestora, parteneri contractuali ai Asociației, cum ar fi furnizori externi de servicii, inclusiv, dar fără a se limita la furnizori de servicii privind Medicina Muncii, furnizori de servicii privind sănătatea și securitatea în muncă, furnizorii de servicii de contabilitate, IT, servicii juridice, etc.). Asociația va transfera datele acestor terțe părți exclusiv în măsura necesară pentru a servi scopurilor de procesare aplicabile pentru care Datele Voluntarului sunt colectate și prelucrate.

Ca și regula Datele Voluntarului nu vor fi transferate în afara UE/SEE. Totuși, Datele Voluntarului pot fi transferate și stocate într-o locație din afara UE și SEE (de ex. atunci cand Materialele de Promovare sunt urcate pe pagini de socializare de tipul Facebook sau Instagram, care detin propriile lor politici de confidentialitate). Când aceste date sunt transferate dintr-o țară din afara UE/SEE, legile și regulile care protejează datele cu caracter personal din țara către care sunt transferate pot fi diferite (sau pot oferi o protecție mai redusă). Asociația se va asigura ca transferul Datelor Voluntarului în afara SEE nu se va realiza decat dacă există protecții adecvate, incluzând: (i) o decizie privind caracterul adecvat emisă de Comisia Europeană cu privire la țara sau țările de destinație; (îi) o certificare „scut de confidențialitate”; (iii) reguli corporatiste obligatorii corespunzătoare; (iv) un cod de conduită aprobat, împreună cu angajamentele obligatorii și executorii ale operatorului de date sau persoanei împuternicite de către operatorul de date din țara aflată în afara UE și SEE; (v) un mecanism de certificare aprobat, împreună cu angajamentul obligatoriu și executoriu al operatorului de date sau al persoanei împuternicite de către operatorul de date într-o țară din afara UE și SEE de a aplica garanțiile corespunzătoare; sau (vi) clauze contractuale standard UE aprobate de Comisia Europeană.

**Art. 5.** Datele Voluntarului sunt stocate de către Asociație în vederea prelucrării lor în baza Acordului și a Contractului . Datele Voluntarului sunt prelucrate în condiții de securitate, în concordanță cu prevederile legale în domeniu și sunt destinate utilizarii de către Asociație în scopurile declarate în cuprinsul Acordului. În contextul activităților de prelucrare a Datelor Voluntarului, Asociația nu va recurge la procese decizionale automate sau la activități de profilare.

**Art. 6.** Conform GDPR, Voluntarului, în calitate de persoana vizată, îi sunt recunoscute următoarele drepturi**:**

* **dreptul la informare**, respectiv dreptul de a primi detalii privind activitățile de prelucrare a Datelor Voluntarului efectuate de către Asociație;
* **dreptul de acces la datele cu caracter personal**, respectiv dreptul de a obține confirmarea din partea Asociației cu privire la prelucrarea Datelor Voluntarului, precum și detalii privind activitățile de prelucrare;
* **dreptul la rectificare**, respectiv dreptul de a obține rectificarea de către Asociație a Datelor Voluntarului care sunt inexacte, precum și completarea celor incomplete,
* **dreptul la ștergerea datelor cu caracter personal („dreptul de a fi uitat”),** în măsura în care sunt îndeplinite condițiile prevăzute de lege,
* **dreptul la restricționarea prelucrării datelor cu caracter personal**, in masura în care sunt îndeplinite condițiile prevăzute de lege;
* **dreptul la portabilitatea datelor cu caracter personal**, respectiv (i) dreptul de a primi datele cu caracter personal într-o modalitate structurată, folosită în mod obișnuit și într-un format ușor de citit, precum și (îi) dreptul ca datele personale să fie transmise de Asociere către alt operator de date, în măsura în care sunt îndeplinite condițiile prevăzute de lege;
* **dreptul la opozitie**, respectiv dreptul de a se opune, pentru motive temeinice, la prelucrarea pe viitor a datelor cu caracter personal;
* **dreptul de a nu fi supus unei decizii individuale automate**, respectiv dreptul de a nu fi subiectul unei decizii luate numai pe baza unor activități de prelucrare automate;
* **dreptul de a se adresa Autoritatii Naționale de Supraveghere a Prelucrării Datelor cu Caracter Personal sau instanțelor competente**, în măsura în care consideră necesar.

Pentru aspecte legate de prelucrarea datelor cu caracter personal de către Asociație, pentru exercitarea drepturilor prevăzute mai sus precum și pentru orice sesizări legate de potențiale încălcări a securității datelor cu caracter personal, Voluntarul se poate adresa Asociației prin transmiterea unui e-mail la adresa: **haisa@facem.ro.**

**Art. 7.** Prezentul Acord produce efecte începând cu data semnării sale de către Părți și atat timp cat Asociația va procesa Datele Voluntarului în conformitate cu prevederile Acordului.

Durata prelucrării Datelor Voluntarului se va stabili după cum urmează:

1. Prelucrarea datelor prevăzute la art. 3, litera (i) se va putea realiza pe durata existenței Contractului precum și după aceasta data pentru în condițiile în care acest lucru este cerut de lege; și
2. Prelucrarea datelor prevăzute la art. 3, litera (i) se va putea realiza pana la exercitarea de către Voluntar a dreptului de opozitie, conform art. 6.

**Art. 8.** În cazul în care orice clauză din prezentul Acord este considerată, în totalitate sau în parte, de o instanța competenta, ca este ilegală sau în conflict cu orice act normativ, că este sau ca devine nula, aceasta nu va afecta valabilitatea celorlalte prevederi ale Acordului. Clauza invalida se va considera înlocuită de o clauza valabilă, care reflectă cel mai apropiat scopul tehnic şi economic al clauzei invalide.

Prezentul Acord se completează cu prevederile Legii 8/1996 și ale Codului Civil.

Prezentul Acord a fost semnat la Tîrgu-Mureș astăzi 10.09.2020 în două exemplare originale, în limba română, fiecare Parte atestând că se află în posesia a cate unui exemplar original.

**Voluntar** **Asociatia**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DECLARATIE PE PROPRIA RASPUNDERE**

**Pentru prevenirea si combaterea raspandirii infectiei cu SARS-Cov-19 (Covid19)**

In vederea protejarii dumneavoastra si a persoanelor cu care interactionati in perioada premergatoare, in timpul si ulterior desfasurarii **Zacusca de Artă** 2020, ca urmare a obligatiilor impuse de catre autoritati in acest sens, va solicitam sa completati prezenta declaratie:

Subsemnatul/Subsemnata, {{ first\_name }} {{ last\_name }}, cetatean român, domiciliat in / resedinta actuala in Loc. {{ domiciliu }}, {{ adress }}, Jud./Sector {{ county }}, Tara {{ country }}, posesor al actului de identitate C.I./B.I./Pasaport Seria {{ seria\_id }}, Nr. {{ nr\_serie\_id }}, Tel. {{ telephone\_number }}, in calitate de voluntar,

1. **Am luat cunostinta de faptul ca nerespectarea masurilor privitoare la prevenirea sau combaterea bolilor infectocontagioase se sanctioneaza conform art. 352 Cod Penal, inclusiv cu pedeapsa inchisorii.**
2. **Am luat cunostinta de faptul ca furnizarea de informatii false si/sau incomplete poate atrage raspunderea penala a subsemnatului/subsemnatei pentru declaratii neconforme cu realitate si pentru imbolnavirea si/sau decesul altor persoane, in conformitate cu dispozitiile Codului Penal si legilor speciale, dar si raspunderea patrimoniala fata de entitatea organizatoare pentru prejudiciul cauzat prin faptele savarsite de subsemnatul/subsemnata.**
3. **Sub sanctiunile aratate la punctele A si B, declar pe propria raspundere urmatoarele:**

* Nu am fost diagnosticat/a cu Covid19 in ultimele 14 zile si nu am fost externat la cerere.
* Nu am avut simptome specifice infectarii cu virusul Covid19 in ultimele 14 zile (febra, oboseala, tuse seaca etc.).
* Nu am cunostinta sa fi intrat in contact, in ultimele 14 zile, cu persoane infectate/suspecte de infectare cu Covid19, cu persoane care prezinta simptomatologie specifica infectarii cu Covid19, cu persoane plasate in carantina/izolare la domiciliu/care s-au aflat in contact cu persoane diagnosticate cu Covid19/cu persoane care au calatorit in alte zone decat cele exceptate de la aplicarea masurilor de carantina/izolare in ultima perioada.
* Nu m-am deplasat in zone pentru care exista obligatia aplicarii masurilor de carantina/izolare in ultimele 14 zile.
* Nu ma aflu la data prezentei sub obligatia de a respecta masuri de izolare la domiciliu sau carantina.

1. **Am luat cunostinta de faptul ca am obligatia folosirii mastii de protectie pe tot parcursul evenimentului.**
2. **Am luat cunostinta de faptul ca este obligatorie respectarea distantarii de minimum 1,5 metri intre persoane de la intrarea si pana la parasirea locului unde se desfasoara evenimentul, precum si de faptul ca nu mi se permite schimbarea amplasamentului scaunelor.**
3. **Subsemnatul/subsemnata sunt de acord sa mi se verifice temperatura si sa fiu supus/a unui triaj observational pentru identificarea simptomatologiei specifice Covid19, fiind deplin constient/a de faptul ca in cazul prezentei simptomelor specifice, precum si in cazul in care temperatura depaseste 37,3 grade Celsius nu mi se va permite accesul in cadrul evenimentului.**
4. **Declar ca am luat cunostinta de faptul ca refuzul privind verificarea temperaturii determina interdictia de a intra in perimetrul evenimentului.**

Subsemnatul/subsemnata declar ca am luat cunostinta de intreg continul declaratiei, am completat personal toate datele din cuprinsul ei si inteleg pe deplin obligatiile asumate si consecintele ce deriva din nerespectarea lor. Conform Ordinului 2941/1120/2020 privind măsurile pentru prevenirea contaminării cu noul coronavirus SARS-CoV-2 şi pentru asigurarea desfăşurării activităţilor în condiţii de siguranţă sanitară în domeniul culturii, **asumarea riscurilor ce revin în urma participării la un eveniment se face de către toţi participanţii: spectator, artist, furnizor de servicii sau lucrător**.

**Nota:** Prelucrarea datelor cu caracter personal se efectueaza, cu respectarea prevederilor Regulamentului 679/2016, strict in scopul prevenirii si combaterii infectiei cu Covid19 pe perioada de timp in care se impun masuri in acest sens, fiind transferate numai la solicitarea institutiilor/autoritatilor publice sau unitatilor sanitare direct implicate si interesate in combaterea infectiei cu Covid19.

**DATA: SEMNATURA:**